Jüri Saarma

Jüri Saarma (aastani 1936 Georg Seeman ja Georg Siiman; 24. oktoober 1921 Viljandi – 7. veebruar 2001 Tartu) oli eesti psühhiaater, Tartu Riikliku Ülikooli psühhiaatria kateedri juhataja. Jüri Saarma oli raudteelase poeg ja Valve Erika Saarma abikaasa, Mart Saarma isa ning Märt Saarma onu. Saarma lõpetas 1938 Pärnu Poeglaste Gümnaasiumi ja 1945 Tartu Riikliku Ülikooli arstiteaduskonna. 1948 kaitses ta samas meditsiinikandidaadi kraadi väitekirjaga "Haigusteadvuse kulgemine skisofreenikuil aktiivse ravi jooksul" ning 1964 meditsiinidoktori kraadi Moskva 2. Meditsiiniinstituudis väitekirjaga "О действии инсулинового лечения на анимальную и вегетативную нервную систему больных шизофренией". Ta täiendas end Venemaal, Soomes, Kanadas ja Šveitsis. 1943–1945 oli Saarma Tartu Ülikooli vaimu- ja närvihaiguste kliiniku praktikant, 1945 Jämejala Psühhoneuroloogiahaigla peaarst, 1945–1949 TRÜ psühhiaatria ja kohtuarstiteaduse kateedri assistent, 1949–1955 vanemõpetaja, 1955–1965 dotsent, 1965–1975 psühhiaatria kateedri professor, 1975–1994 (aastast 1992 psühhiaatriakliinik) juhataja; 1963–1966 ka TRÜ arstiteaduskonna dekaan ja 1968–1978 Eesti NSV peapsühhiaater, aastast 1994 TÜ emeriitprofessor. 1973 oli ta Montreali McGilli Ülikooli külalisprofessor. Saarma pidas loenguid Toronto, Helsingi, Turu ja Oulu ülikoolis. 1953 rajas ta TRÜ kõrgema närvitegevuse labori (aastast 1966 meditsiini kesklabor ja ÜMPI psühhofarmakoloogia labor) ning 1987 Tartusse ajakohase psühhiaatrikliiniku. Saarma oli eestikeelse psühhiaatriaalase õppekirjanduse rajaja. Jüri Saarma peamised uurimisvaldkonnad olid skisofreenia ja depressioon, nende diferentseeritud ravi, psühhohügieeni ja psühhiaatria ajalugu (eriti Eestis). Ta täpsustanud psühhiaatrilist sümptomatoloogiat, täiendas kliinilise ja neurofüsioloogilise uurimise meetodeid, koostas algupärase testide patarei ja viis kliinilise hindamise skaalat. Saarma oli üks "Bolšaja meditsinskaja entsiklopedija" (Moskva, 1974–1986) toimetajaid. Ta oli Rahvusvahelise Kõrgema Närvitalitluse Ühingu asepresident (1974–1977) ja president (1977–1983), Ülemaailmse Psühhiaatrite Assotsiatsiooni närvitegevuse sektsiooni president, Rahvusvahelise Sotsiaalpsühhiaatria Ühingu nõunik, Üleliidulise Neuroloogide ja Psühhiaatrite Seltsi presiidiumi liige, NSV Liidu Meditsiiniakadeemia psühhiaatrianõunik, viie välismaise teadusseltsi au- ja kaheksa rahvusvahelise ühingu korrespondentliige. Ta avaldas üle 330 teadustrükise, üle 20 õppevahendi ja üle 130 aimetrükise, sealhulgas õpik-käsiraamatuid psühhiaatria eri valdkondade kohta. Kuna Jüri Saarma oli psühhiaatriaekspert mitmes poliitilises kriminaal- ja kohtuasjas, on mitmes publikatsioonis talle süüks pandud koostööd võimudega vastupanuvõitlejate ja dissidentide represseerimisel. 1973 – Eesti NSV teeneline arst 1974 – NSV Liidu Meditsiiniakadeemia korrespondentliige 1975 – Nõukogude Eesti preemia (kollektiivi juht) 1997 – New Yorgi Teaduste Akadeemia liige Tema abikaasa oli Valve Erika Saarma. Nende poeg on Mart Saarma. Kohtupsühhiaatria. Tallinn, 1970 E. Kreapelini psühhofarmakoloogilistest uurimistest Tartus (kaasautor V. Vahing). // Nõukogude Eesti Tervishoid (1976) 5 Psühhopatoloogia. Tallinn, 1977; 2. trükk 2000 Kliiniline psühhiaatria. Tallinn, 1980 Kliiniline psühhofarmakoloogia (kaasautor). Tallinn, 1981 Развитие психиатрии в Тартуском университете (kaasautor E. Karu). Tallinn, 1981 Psühhiaatria minevik ja tänapäev. Tallinn, 1982 Meditsiinipsühholoogia. Tallinn, 1985 Ю.М. Саарма. Психофармакотерапия психически больных. // Руководство по психиатрии / Под ред. акад. Г. В. Морозова(ru). — Москва: Медицина, 1988. — Т. 2. — С. 476-507 (Раздел V "Терапия и социально-трудовая реабилитация психически больных", глава 2) Narkoloogia. Tallinn, 1989 A new scale for self-assesment of depressive symptoms. // Tartu Ülikooli Toimetised 891 (1990) Depressioon. Tallinn, 1995 "Eesti teaduse biograafiline leksikon", 3. köide Виркко Лепассалу (27.01.2006). "Эстонские врачи по приказу КГБ посадили его в психушку". Delfi (vene). Vaadatud 31. mail 2020. Album Academicum Universitatis Tartuensis 1918–1944. I–III. Trt, 1994. kd I, 207, lk 220; kd III, lk 368 Album professorum Universitatis Tartuensis anno MCMXCVIII. Trt, 1998, lk 164 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, lk 124–125; kd II, lk 157 Eesti entsüklopeedia kd 14, lk 450 Tartu ülikooli ajalugu: kolmes köites. Tallinn, 1982, kd III, lk 19, 233, 253, 256–258, 268 Laos, V. Juubilar on NSVL Arstiteaduse Akadeemia korrespondentliige Jüri Saarma. // Nõukogude Eesti Tervishoid (1981) 5, lk 376–377 БМЭ. M, 1984, kd 22, lk 1291 Professor Jüri Saarma bibliograafia (koost M. Suurväli, V. Vahing). Tartu, 1991 Merila-Lattik, H. Eesti arstid 1947–1997. Tallinn, 1997, lk 982–983 Jüri Saarma. Nekroloog. // Eesti Arst (2001) 2, lk 117 Tartu Ülikooli Kliinikum 200. Trt, 2004, lk 200, 200, 259, 262–264, 266–267, 270–272 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Jüri Saarma lühibiograafia Käesolevas artiklis on kasutatud "Eesti teaduse biograafilise leksikoni" materjale.